Aeginina

Undergrupper:

Aeginina er en av i alt 88 kjente (2013) slekter innenfor familien av spøkelseskreps i ordenen Caprelloidea («spøkelsestanglopper») av amfipoder, en type maritime krepsdyr.

Larvene er planktoniske. De er ofte små (1 til noen få millimeter).  De har to store antenner og to små.

Artene lever i det nordlige Atlanterhavet. Den ene arten, Aeginina longicornis (med en rekke synonymnavn), lever i det nordlige Europa inklusive Vestlandet, Skottland, Shetland, Nordsjøen og Kattegat. Den lever på grunt vann opp til tidevannssonen, men er unntaksvis funnet helt ned til 2 258 meters dybde.

Arten A. aenigmatica derimot lever typisk på 40 meters dyp i nordvestre og arktiske Atlanterhav ved St-Lawrence-bukta, Newfoundland, i Davisstredet, og langs østkysten av Grønland.

Taksonomi 
Gruppens systematikk er beskrevet på ny i 2003.
En moderne oppdatering av systematikken gis nedenfor i lys av 2013-revisjonen med basis i  WoRMS-databasen.

 Rekke: KREPSDYR (Crustacea) - 67 000 arter
 KLASSE storkreps (Malacostraca) - +25 000 arter Latreille, 1802
 Underklasse Eumalacostraca Grobben, 1892
 Overorden Peracarida Calman, 1904
 Orden amfipoder (Amphipoda) - 9 725 arter, 1 900 i ferskvann Latreille, 1816
 Underorden Senticaudata - 22 overfamilier, 95 familier Lowry & Myers, 2013
 Infraorden Corophiida
 Parvorden Caprellidira Leach, 1814 (sensu Lowry & Myers, 2013)
 Overfamilie Caprelloidea  Leach, 1814
 Spøkelseskreps (Caprellidae) Leach, 1814 = Pariambidae Laubitz, 1993
 Underfamilie Caprellinae Leach, 1814
 Slekt Aeginina Norman, 1905
 Aeginina aenigmatica Laubitz, 1972 - St Lawrencebukta (Canada), Grønland
 Aeginina longicornis Krøyer, 1843 - Maine, St Lawrencebukta, Shetland, Irland, Norge, Sverige

Referanser

Eksterne lenker 
 
 Aegninina hos Life Desks. Besøkt 25. februar 2014.

Amfipoder
Krepsdyr formelt beskrevet i 1905
Atlanterhavets fauna